Diari Oficial de la Generalitat Valenciana


Sumari del DOGV 6727, del 05-03-2012 (2012/2250)

RESOLUCIÓ d'1 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre l'Agència Valenciana de Mobilitat i l'Ajuntament del Poble Nou de Benitatxell, pel qual s'instrumenta l'encàrrec de gestió a l'Ajuntament del Poble Nou de Benitatxell per a l'atorgament d'una nova autorització de taxi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6727

Data del DOGV
:   05-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2250


Data del document
:   01-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ d'1 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre l'Agència Valenciana de Mobilitat i l'Ajuntament del Poble Nou de Benitatxell, pel qual s'instrumenta l'encàrrec de gestió a l'Ajuntament del Poble Nou de Benitatxell per a l'atorgament d'una nova autorització de taxi. [2012/2250]  
L'Agència Valenciana de Mobilitat i l'Ajuntament del Poble Nou de Benitatxell han subscrit, després de la tramitació prèvia reglamentària, el 9 de febrer de 2012, el conveni pel qual s'instrumenta l'encàrrec de gestió a l'Ajuntament del Poble Nou de Benitatxell per a l'atorgament d'una nova autorització de taxi.  
En compliment del que establix la clàusula deu del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 113/2012, i que figura com a annex d'esta resolució.  
  
  
València, 1 de març de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament del Poble Nou de Benitatxell per a l'atorgament d'una nova autorització de taxi  
  
València, 9 de febrer de 2012  
  
Reunits  
D'una banda, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1.d de l'acord del Govern Valencià pel qual s'aproven els estatuts de l'Entitat de Transport Metropolità de València.  
I d'una altra, Josep Antoni Femenía Más, alcalde de l'Ajuntament del Poble Nou de Benitatxell, a l'empara de l'article 21 de la Llei 7/1985, de 2 d'abril, Reguladora de les Bases del Règim Local.  
Les parts intervenen en nom i representació de les entitats respectives i en exercici de les competències que tenen legalment atribuïdes, i es reconeixen mútuament i recíprocament legitimitat i capacitat suficient per a formalitzar este encàrrec de gestió, a l'efecte del qual,  
  
  
Exposen  
I. Que en l'article 44 de la Llei 6/2011, d'1 d'abril, de la Generalitat, de Mobilitat de la Comunitat Valenciana, s'atribuïx a la Generalitat l'exercici de les competències administratives en relació amb el servici de taxi a través de l'Agència Valenciana de Mobilitat, competències que es poden encomanar als ajuntaments en virtut del que s'establix en el punt 5 de l'article 44 esmentat.  
II. Que l'Ajuntament del Poble Nou de Benitatxell ha manifestat el seu interés a atorgar una nova autorització de taxi i que disposa, a més, dels mitjans materials i humans necessaris per a l'exercici d'estes competències dins del seu terme municipal.  
III. Que, per raons d'eficàcia, les parts consideren oportú que el procediment per a l'atorgament, si és el cas, de dos noves autoritzacions de taxi s'efectue per l'Ajuntament del Poble Nou de Benitatxell, per a la qual cosa subscriuen este conveni d'encàrrec de gestió a l'empara del que es preveu en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les següents  
  
Clàusules  
  
Primera. Objecte del conveni d'encàrrec de gestió  
És objecte d'este conveni l'encàrrec de gestió de la competència per a l'atorgament de dos autoritzacions de taxi per part de l'Agència Valenciana de Mobilitat a l'Ajuntament del Poble Nou de Benitatxell.  
Segona. Abast de l'encàrrec  
L'encàrrec comprén l'execució de totes les actuacions que siguen necessàries per a l'atorgament de dos autoritzacions de taxi residenciades al municipi del Poble Nou de Benitatxell.  
Queda fora de l'abast de l'encàrrec de gestió l'emissió de la targeta de transport corresponent associada a les autoritzacions, que serà efectuada per l'Agència Valenciana de Mobilitat, així com la gestió ordinària (visats, suspensions...).  
  
Tercera. Mitjans materials i humans  
L'Ajuntament del Poble Nou de Benitatxell aportarà els mitjans materials i humans necessaris per a l'execució de l'encàrrec de gestió, i correspondrà així mateix a l'òrgan municipal corresponent la resolució dels expedients que es tramiten a l'empara de l'encàrrec.  
  
Quarta. Normativa aplicable per a l'execució de l'encàrrec  
Per al dictat i l'execució dels actes administratius derivats de la gestió de les competències encomanades caldrà aplicar la Llei 6/2011, de la Generalitat, de Mobilitat de la Comunitat Valenciana, i la normativa reglamentària d'aplicació.  
  
Quinta. Assessorament tècnic  
En els casos en què l'Ajuntament del Poble Nou de Benitatxell necessite assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat prestarà el seu suport a les unitats administratives municipals que així ho requerisquen.  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'execució adequada de l'encàrrec de gestió. En este sentit, la unitat podrà demanar la informació que necessite per a esta funció i consultar en qualsevol moment els expedients que tramite l'Ajuntament.  
Per a la interpretació del conveni, com també per a la resolució dels possibles conflictes que puguen plantejar-se, es crearà una comissió paritària a l'efecte que estarà presidida pel director o directora de l'Agència Valenciana de Mobilitat o membre del personal de l'Agència en qui delegue.  
  
Sèptima. Vigència del conveni  
Este conveni se subscriu per un període de dos anys o fins al compliment de les seues finalitats, si això succeïx abans. No obstant això, podrà ser denunciat per qualsevol de les parts amb un termini de preavís mínim de dos mesos.  
  
Octava. Naturalesa i règim jurídic  
Este conveni té naturalesa administrativa i es regirà pels seus propis termes i condicions, com també pel que es preveu en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Atesa la naturalesa administrativa d'este conveni d'encàrrec de gestió, l'orde jurisdiccional contenciós administratiu serà el competent per a resoldre les qüestions litigioses que puguen suscitar-se entre les parts durant la seua execució.  
  
Deu. Publicació  
Este conveni d'encàrrec de gestió serà objecte de publicació en el Diari Oficial de la Comunitat Valenciana en els termes que es preveuen en la normativa aplicable.  
  
I, en prova de conformitat, les parts subscriuen este encàrrec de gestió en quatre exemplars al lloc i en la data indicats en l'encapçalament.  
  
  
Per l'Agència Valenciana de Mobilitat: Isabel Bonig Trigueros.  
  
Per l'Ajuntament del Poble Nou de Benitatxell: Josep Antoni Femenía Más.